Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Iisraeli kaitseminister hoiatab Süüriat
Iraani tegevuse lubamise eest riigi territooriumil.
IDF luurehinnangu järgi
pole Iraan veel otsustanud ületada tuumarelva tootmise joont.
Jeruusalemm: Washington on endiselt peamine suunanäitaja
rahvusvahelises poliitikas.
Iisraeli kaitseminister Yoav Gallant hoiatab,
et riiki ootavad kasvavad ohud erinevatel lahinguväljadel,
mis on ühinemas üheks rindeks.
Igaaastasel konverentsil
Reichmanni Ülikooli Poliitika- ja Strateegiainstituudis
viitas ta Iraanile kui jõule, mis kujutab hetkel suurimat ohtu
mitte üksnes juudiriigile, vaid kogu maailmale.
Rajamisest peale võitleb Iisrael keerukate julgeolekuohtudega.
Aastate jooksul on ohud süvenenud ja võtavad uusi vorme.
Viimasel perioodil oleme näinud selget suunda,
kus ühinevad erinevad rinded.
Nende ohtude taga Gazas, Liibanonis,
Süürias Juudas ja Samaarias,
millega täna vastamisi oleme, eksisteerib üks joon,
mis neid kõiki ühendab, ja see on Iraan.
Iraan on suurim oht regionaalsele ja globaalsele stabiilsusele.
Iraan peab kurnamissõda Iisraeli vastu
oma käsilaste kaudu selle piiridel,
kasutades samas ära aega, mida see annab
oma majanduse edendamiseks ning tuumarelvade arendamiseks.
Ta rääkis laiemalt Teherani kuritahtlikest ambitsioonidest
regioonis ja kaugemal.
Viimaseil aastail juhib Iraan
geograafilist ja ideoloogilist vallutus- protsessi regiooni riikide suhtes.
Need on Süüria, Liibanon, Iraak, Jeemen ja ka Gaza sektor.
Iraani kavatsused ulatuvad veelgi kaugemale.
Lähis-Ida muutuste vihmavarju all liigub Iraan lääne poole
ja püüab luua maakoridori Pärsia lahelt Vahemere suunas.
Seda tehakse käepikenduste kaudu, püüdes jõustada
oma mõrvarlikku šiiitlikku ja Iraani režiimi sünget ideoloogiat.
Gallant kirjeldas Islamivabariigi visasid katseid Süüriasse kaevuda
ning tarnida maateitsi relvi Iraagi, Süüria ja Liibanoni kaudu,
millele on tema valvekorra ajal vastatud Iisraeli jõulisema tegevusega.
Kuigi Süüria presidendi Bashar al-Assadi režiim
on hiljuti naasnud araabiamaade kogukonda
saudide juhitud Araabia Liiga egiidi all,
kordas Jeruusalemma kaitseminister,
et Teherani pahatahtliku käitumise osas pole Damaskus immuunne
otsustavale vastusele, hoolimata taastatud sidemetest.
Pärast ametipostile asumist
mitmekordistus Iisraeli rünnakute arv Iraani vastu Süürias.
Selle kampaania osana tegutseme süstemaatiliselt,
et lüüa Iraani luurevõimeid Süürias.
Need rünnakud tekitavad olulist kahju IRGC katsetele kinnitada kanda
vaid mõne kilomeetri kaugusel Iisraeli piirist.
Selgitan seda siit poodiumilt ühemõttelistes terminites -
Süüria liikmelisuse taastamine Araabia Liigas
ei oma Iisraelile mingit tähtsust,
kuni Süüria jääb viljakaks pinnaseks šiiitlikule terrorile
ning laseb Iraanil ja selle käsilastel oma territooriumilt tegutseda.
Kuni Süüria lubab sellel tegelikkusel jätkuda,
on ta vastamisi meie julgeolekuaparaadi jõuga.
Ometi on see koht, kus rõhutada, et meie sihtmärgiks
on Iraani tegevus Süüria pinnasel, mitte Süüria riik.
Kuigi Iisrael on Iraani läänesuunalisele laienemisele
juba pikalt otsustavalt vastu seisnud, teatas kaitseminister Gallant,
et Iraani Revolutsioonikaart IRGC arendab nüüd uusi meetodeid
Iisraeli tegevuse vältimiseks. Muuhulgas muudetakse laevu
luurekogumise eesmärgil tõsiselt relvastatud eelpostideks,
kust võib käivitada ka taktikalisi operatsioone.
Täheldame IRGC kiirenenud tegevust
kaubalaevade muutmisel sõjalaevadeks.
Iraanlased relvastavad laevu mitmete relvadega, sh droonidega,
kaasaegsete ründe- ja luurevõimetega,
et luua ujuvaid baase kaugel eemal Iraani territooriumist.
Antud pilt näitab ujuvaid terroribaase.
See on Iraani mereterrori jätk,
mida kasutatakse Pärsia lahes ja Araabia merel.
Ta teeb tööd, et laiendada seda kõike ka India ookeanile,
Punasele merele ja Vahemerele.
Räägime konkreetsest ja ettekavatsetud poliitikast,
mis on mõeldud nii tsiviil-
kui sõjalise merelaevanduse ohustamiseks,
ja et luua meresfääris pidev ohuolek.
Kuigi Iraani tegevus on keskendunud viimastel aastatel
mitmele Iisraeli ümbritsevale areenile,
siis käesoleval aastal on suurendatud jõupingutusi ka investeeringuteks
Juudasse, Samaariasse ja Gazasse,
mis ulatuvad kaitseminister Gallanti sõnul miljardi dollarini aastas.
Lisaks märkis ta, et ajatolla reziim
on püüdnud aktiivselt väravata oma plaanidesse ka Iisraeli araablasi.
Iraani kombitsad ulatuvad ka palestiinlaste areenile.
Ta investeerib rohkesti jõupingutusi ja vahendeid
terrori aktiviseerimiseks Juudas, Samaarias ja Gazas
ning püüab isegi värvata Iisraeli araablasi.
Kuigi Iraan on aktiivne erinevatel rinnetel, toonitas Gallant,
et see on teisejärguline, võrreldes tuumaprogrammi arendamisega,
mis läheneb tema sõnul kiiresti punktini, kust on võimatu naasta.
Kui kaitseminister rõhutas püsivat otsustavust
kasutada kõiki vahendeid Iraani tuumaambitsioonide peatamiseks,
väitis Iisraeli armee (IDF) Luuredirektoraadi ülem
kindralmajor Aharon Haliva, kes samuti konverentsil esines,
et valitseva hinnangu järgi pole ajatolla režiim veel teinud
lõplikku otsust tuumapommide tootmiseks.
Ütlen selgelt: Iraan kujutab Iisraelile reaalset ohtu,
kuid peame rääkima sellest, mis viimastel aastatel muutunud on.
Iraani ja Iisraeli võitlus muutus otseseks kokkupõrkeks,
millel on mitmeid põhjuseid, millest me ei saa avalikult rääkida.
Siiski toimub see võitlus täna mitmel erineval väljal.
Me ei räägi üksnes tuumaambitsioonidest
või relvastusest või käsilasest või ohust põhjas Hezbollah' suunalt.
Iraan on teelahkmel oma tuumaprogrammi suhtes,
mida jälgime hoolikalt.
Rikastamises ja relvade arendamises tehakse kiireid edusamme.
Tahan selgel sõnal öelda: Meie hinnangu järgi
ja kogu luurekogukonna hinnangul
pole Iraan veel otsustanud tuumarelva valmistada.
Sama käib ka rikastamise ja relvastuse kohta.
Ometi eksisteerib valmidus päevaks,
mil Iraani ülemjuht või tema asemik selle otsuse teeb.
Hoiame silmad lahti, et hoiatada, kui Iraan otsustab edasi liikuda.
Iisraeli esiluureohvitser rääkis ka muutuvast globaalsest reaalsusest,
mis areneb kiiresti pretsedenditus tempos.
Arvan, et elame keerukal perioodil, kus väljakutsed erinevad varasemaist,
eriti seoses globaalsete trendidega.
Nägin konverentsi motot: "Ebakindluse reaalsuses."
Vastupidi, usun, et meil on palju kindlust,
sest jälgime teemat suure selgusega. Kuid ütlen, et globaalsete trendide
ja nende mõju osas regioonile ja Iisraelile
ning nende sündmuste toimumise tempole, on see pretsedenditu.
Kui vaatan meie igaaastast luurehinnangut 2023. aastaks,
siis viie kuu eest polnud meie analüüs mitte ainult korrektne ega täitunud,
vaid vajame nüüd uut analüüsi,
sest sündmuste toimumise kiirus ületas kõik ootused.
Lisaks väitis Haliva,
et erinevalt laialt levinud propagandale USA jõu vähenemise kohta,
dikteerivad Ühendriigid endiselt globaalseid trende.
Arvan, et selles valdkonnas juhib USA, meie tähtsaim liitlane,
kellele pole asendajat. Ta jääb globaalseks politseiohvitseriks,
kõikvõimsaks suurriigiks ja tema poliitika vormib kogu maailma.
Vaadates USA ja Hiina konkurentsi, kui näeme sõja mõju Euroopas,
mille lõppu pole veel näha,
jälgides teisi globaalseid arenguid, nagu majandus-, kliima-, energiakriis,
varustusahelate teema ja ideoloogilised võitlused,
ning et see kõik toimub lühikeses ajavahemikus,
nagu selle aasta viimastel kuudel;
kui analüüsida Ameerika poliitikat ja vaadata globaalseid trende,
peame vaatama maailma laiema prisma kaudu
ja mitte keskenduma ainult Iraanile või tervele regioonile,
vaid pigem mõistma globaalseid trende ja mõistma mõju Iisraelile.
Võin öelda, et sel on meile oluline mõju.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Olen Erin Viner. Õnnistatud õhtut!
Kohtumiseni homme samal ajal!
Tõlge: Monika Jaaguri